Nakon što je pravomoćno proglašen krivim za čak 5 kaznenih djela zlostavljanja 10-godišnjih djevojčica umjesto zatvora, pušten je na slobodu

Zločin koji je zgrozio Koprivnicu i kazna koja je zgrozila cijelu Hrvatsku. 69-godišnji pedofil nakon što je pravomoćno proglašen krivim za čak 5 kaznenih djela zlostavljanja 10-godišnjih djevojčica umjesto zatvora, pušten je na slobodu. Kazna mu je zamijenjena radom za opće dobro.

69-godišnjak je pozvao dvije 10-godišnjakinje iz susjedstva da kod njega igraju stolni tenis, za vrijeme igre ih je dirao i zadovoljavao se pred njima, a nakon nekoliko mjeseci istrage, vještačenja i suđenja proglašen je krivim za svih 5 kaznenih djela.

Sadržaj se nastavlja...

Kažnjen je s godinu dana zatvora, ali mu je zatvor zamijenjen radom za opće dobro i sada je na slobodi.

A nitko iz općinskog državnog odvjetništva, kao ni sa općinskog suda u koprivnici danas nije htio stati pred našu kameru, poslali su tek priopćenje.

Tužitelji kažu kako smatraju da je kazna preblaga i zato su se žalili, no sve su m žalbe odbijene, dok sa suda kažu da su prilikom izricanja kazne uzeli u obzir olakotne okolnosti

A kao te okolnosti sud navodi njegovu dosadašnju neosuđivanost, stariju životnu dob, korektno ponašanje tijekom suđenja, činjenicu da ima teško bolesnu suprugu i da mu je kći teže psihički bolesna, pa zaključuju kako smatraju da će ovakvom sankcijom u potpunosti postići svrha kažnjavanja. Pravobraniteljica za djecu ne misli tako.

"Naša preporuka zapravo već dugi niz godina je da kazenna djela na štetu djeteta se ne bi smjela mijenjat za rad za opće dobro, sudsku praksu treba ujednačiti, ovakvim presudama se šalje loša poruka", rekla je pravobraniteljica za djecu Ivana Milas Klarić.

I dodaje kako je loša poruka koja se šalje da su takva djela relativno beznačajna, a u stvarnosti ti zločini za djecu imaju dalekosežne posljedice. Te da država još uvijek premalo radi na pravosudnom nadzoru pedofila.